《邻园惠晚菊数月有花高大甚奇》
宋代·林希逸

菊种虽殊多短短，忽传一种自比邻。围过十尺高七尺，开到初春始小春。

团比盖擎身极瘦，碎如金散色常新。梅时得此真奇绝，更有清香细袭人。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。